Los romans los ninvían ta Hispania pa reconquerir-la. En Hispania empentan a los suevos enta la Gallaecia, los vandalos son en gran mesura destruitos, y los alans tamien son vencius. En compensación los romans lis conceden Aquitania en l'anyo 417, en pagas que lo suyo exercito se comprometa a defender a l'imperio d'atros invasors y que lo rei visigodo gobierne como lugartenient imperial. Lo foedus de l'anyo 418 permite que los visigodos s'estableixcan en rechimen d' hospitalitas en Aquitania II, en a Novempopulania y en Narbonés I, que comprendeba Burdeus, Piteus y Tolosa, que esdevinió lur capital. Se suposa que en ixos territorios s'establioron bells 100.000 visigodos, numero que creixió en tot o sieglo V dica os 200.000 con a plegada d'atros continchents chermanicos asimilables (como los ostrogodos). En Aquitania los visigodos reciben dos tercios d'a tierra en calidat de biens radices libres d'impuestos (las ditas sortes goticas)